Borgerforslaget "Indførelse af 18 års mindstealder for omskæring af raske børn” nærmer sig de 50.000 støtteerklæringer, der kræves for, at Folketinget skal behandle det. Men der er tvivl om, hvorvidt et eventuelt forbud vil gå ud over religionsfriheden og dermed være i strid med både Grundloven og den Europæiske Menneskerettighedskonvention.

Justitsminister Søren Pape Poulsen (K) fastslår, at et forbud højst sandsynligt ikke vil være grundlovsstridigt:

- Vi kan ikke skubbe Grundloven foran os i det her. Det er ikke sådan, at vi kan sige, at ifølge Grundloven og religionsfriheden kan man ikke lave et forbud. Hvis Folketinget vil lave et forbud, så kan de sandsynligvis godt det, siger han til DR.

Flere andre debattører herunder tidligere formand for det jødiske samfund, Finn Schwarz, er dog uenige i den betragtning: